title: Tufa ke Rougon yasa (suterot)
text: Ba sane bartiv, warzot icde bifeem koe Plassans al galbuwer. Warzot icde sopera ke Rougon va inafe berikye evodar isen ant balem-sanoy wideyik tcedeson al skud. Rougon rega ton teza zo taxar. Félicité va Aristide kozwir aze lasubuiver enide ine va int zokever voxe va datan vanwayas men gruper. Rougon va dotaxe kereler, va bakanik don Rengade auzur. Sanelia folir da sayakik giwatason fu artlanid voxe ba siel gestir da vintesik moe vanafa kelda tigid. Vuillet va fela enzobesa va tirka ke gindaroti me djurubiar kire me gruper inde bifeem fu tenuler. Larde vintesikafu nisu wan tid, pune Rougon ko waba ke Carnavant malstar lizu sin va widava ropitcad aze mielcekon sued.